Príloha č. 9
k nariadeniu vlády č. .../2006 Z. z.

MINIMÁLNE POŽIADAVKY NA RUČNÉ SIGNÁLY

1.	Všeobecne
1.1	Ručný signál je predpísaný pohyb alebo poloha ramien alebo rúk na usmernenie zamestnancov a iných osôb, ak vykonávajú činnosť, ktorá môže ohroziť bezpečnosť alebo zdravie.
1.2	Ručný signál musí byť presný, jednoduchý, ľahko vykonateľný, zrozumiteľný a zreteľne odlíšený od ostatných signálov.
1.3	Ak sa používajú súčasne obidve ramená alebo ruky, musia sa pohybovať symetricky a ukazovať iba jeden signál.
1.4	Ručný signál môže byť nepatrne odlišný alebo podrobnejší ako tie, ktoré sú uvedené v bode 3, ak spĺňajú podmienky uvedené v bodoch 1.2 a 1.3.
2.	Osobitné pravidlá používania
2.1	Osoba, ktorá dáva signály (ďalej len „signalista“), používa pohyby ramien alebo rúk na pokyny určujúce činnosť osoby, ktorá prijíma tieto signály (ďalej len „obsluha“).
2.2	Signalista nesmie vykonávať iné činnosti okrem riadenia činnosti a zaisťovania bezpečnosti a ochrany zdravia zamestnancov v jeho blízkosti.
2.3	Signalista musí byť schopný sledovať zrakom všetky činnosti tak, aby nebola ohrozená jeho bezpečnosť a zdravie.
2.4	Ak podmienky podľa bodu 2.3 nie je možné splniť, zamestnávateľ musí podľa potreby zabezpečiť ešte jedného alebo viacerých signalistov.
2.5	Obsluha musí ľahko rozpoznať signalistu.
Signalista musí mať na sebe jeden alebo viac charakteristických prvkov, napr. plášť, vestu, prilbu, rukávniky, pásku na rukáve alebo signalizačné terče.
Charakteristické prvky musia mať výraznú farbu, podľa možnosti rovnakú, a môže ich používať len signalista.
2.6	Ak nie je obsluha schopná bezpečne vykonať príkazy, ktoré prijala, musí prerušiť prebiehajúcu činnosť, aby si vyžiadala nové pokyny.

3.	Predpísaný signál
Na ručnú signalizáciu sa používajú nasledovné signály:

Význam	Opis	Ilustrácia	
A. Všeobecné signály	
ŠTART
Výstraha
Začiatok príkazu	obe ramená sú vystreté vodorovne, dlane sú obrátené dopredu		
STOP
Prerušenie
Koniec pohybu	pravé rameno smeruje hore, dlaň je obrátená dopredu		
KONIEC 
Koniec činnosti	obe ruky sú tesne nad sebou vo výške hrudníka		
B. Vertikálne pohyby	
ZdvihNUTIE	pravé rameno smeruje hore, dlaň je obrátená dopredu a pomaly opisuje kruh		
SPUSTenie	pravé rameno smeruje dole, dlaň je obrátená dovnútra a pomaly opisuje kruh		
Vertikálna vzdialenosť	ruky naznačujú príslušnú vzdialenosť		
C. Horizontálne pohyby	
Pohyb vpred	obe ramená sú ohnuté, dlane sú obrátené hore a predlaktie sa pomaly pohybuje smerom k telu		
Pohyb vzad	obe ramená sú ohnuté, dlane sú obrátené dolu a predlaktia sa pomaly pohybujú smerom od tela		
Vpravo
od signalistu	pravé rameno je vystreté vodorovne, dlaň je obrátená dolu a pomaly robí malé pohyby vpravo		
Vľavo
od signalistu	ľavé rameno je vystreté vodorovne, dlaň je obrátená dolu a pomaly robí malé pohyby vľavo		
Horizontálna vzdialenosť	ruky naznačujú príslušnú vzdialenosť		
D. Nebezpečenstvo	
NEBEZPEČENSTVO
Núdzové zastavenie	obe ramená smerujú hore, dlane sú obrátené vpred		
RÝCHLO	všetky pohyby rýchlejšie		
POMALY	všetky pohyby pomalšie